GiliGold/VAD_KnessetCorpus huggingface dataset:
עמיחי שיקלי:
תודה רבה, אפתח בכמה הערות טכניות ואז אגש לדבריי שלי.
עמיחי שיקלי:
הדיון העובדתי לא הגיע לידי מיצוי, מבחינתנו, ואני מגיש כאן מחאה רשמית על סתימת הפה לעורך דיני.
עמיחי שיקלי:
אני מקווה שתינתן אפשרות לעריכת דיון נוסף.
עמיחי שיקלי:
אם לא, אבקש להציג זאת כדיון ראשון בערעור.
עמיחי שיקלי:
דבר שני: אחזור על נושא העיתוי – קיום דיון שכזה בזמן פגרה – לא כל חברי הכנסת יכולים ליטול חלק מכיוון שזה מעין נוהל חירום.
עמיחי שיקלי:
אני מבין את תחושת החירום של חלק מראשי הקואליציה, אבל אני חושב שהדבר אינו הגון – גם הבקשה לתת שהות ולא להגיע לסיטואציה שצריך לעבוד בכל חג הפסח.
עמיחי שיקלי:
אני חושב שבהקשר זה הייתה בעיה ברמת ההגינות הבסיסית כשבאים לשלול זכות יסוד בדמוקרטיה – הזכות להיבחר.
עמיחי שיקלי:
מוטב היה להתחשב ולעשות את הזה לא בנוהל "הסורים על הגדרות" אלא בזמן שהמושב בשגרה ובצורה הגונה.
עמיחי שיקלי:
עכשיו לגוף דבריי: פרשת מטות שבספר במדבר פותחת בציווי לראשי המטות, ציווי שכוחו יפה גם לראשי מפלגות: " וידבר משה אל ראשי המטות לבני ישראל לאמור, זה הדבר אשר ציווה השם: איש כי ידור נדר להשם, או הישבע שבועה לאסור איסר על נפשו, לא יחל דברו – ככל היוצא מפיו יעשה".
עמיחי שיקלי:
זהו ציווי לנבחרי ציבור, לא סתם.
עמיחי שיקלי:
אזרחות היא חברות בקהילה פוליטית, זאת בניגוד לנתינות שמשמעותה היא כפיפות לשלטון.
עמיחי שיקלי:
בשלטון מלוכני יש אזרח אחד, בשלטון אריסטוקרטי קבוצה קטנה בלבד של אזרחים, ובדמוקרטיה האזרחות היא נחלת הכלל בכפוף לחובות ולזכויות.
עמיחי שיקלי:
בבסיס ההגדרה של אזרחות עומדת יכולתו של הפרט – של האזרח – להשפיע על כיוון ההגה של המדינה.
עמיחי שיקלי:
כיוון שאיננו נמצאים בערי המדינה של יוון העתיקה ולא ניתן להביא כל החלטה למשאל עם, הדרך לעשות זאת היא באמצעות "ממשל של נציגים", כפי שכינה זאת ג'ון סטיוארט מיל.
עמיחי שיקלי:
כפועל יוצא, האמצעי החשוב ביותר שעומד לרשות האזרח הוא בחירת נציגיו לכנסת באמונה שאלה יפעלו בהתאם להשקפותיו.
עמיחי שיקלי:
ברגע האמת של הכנסת הפתק לקלפי, עומדים לנגד עיניו של האזרח הצהרותיהם, מעשיהם ובעיקר התחייבויות נציגיו כפי שהוצגו לו בחודשים שקדמו לו לרגע ההצבעה.
עמיחי שיקלי:
חוזה בלתי-כתוב זה בין העם לבין נציגיו הנבחרים הוא הוא עמוד התווך של כל משטר דמוקרטי.
עמיחי שיקלי:
נפתלי בנט, איילת שקד והנשרכים אחריהם פגעו פגיעה אנושה ומבישה בעמוד התווך הזה, ואת הנזק האדיר שהם חוללו לדמוקרטיה הישראליות ולאמון הבסיסי של האזרח בנבחריו ייקח שנים ארוכות לתקן.
עמיחי שיקלי:
נכון, מטיבם של דברים הפוליטיקה היא גם זירה פרגמטית המחייבת פשרות ולא ניתן תמיד לעמוד בכל אחת ואחת מההתחייבויות לבוחר, אבל מחזה אימים כזה של הפרה סיטונאית גורפת ובוטה כל-כך של כל התחייבויות הליבה המהוות את עצם הלוז האידיאולוגית של מפלגת ימינה היא מאורע חסר תקדים בדברי ימיה של מדינת ישראל.
עמיחי שיקלי:
אירוע, שבהשאלה מעולם המונחים הצבאי – דגלים שחורים מתנוססים מעליו.
עמיחי שיקלי:
זוהי זכות וחובה להתנגד לעוולה הזו שאם נודה על האמת נועדה לשרת אך ורק את טובתם האישית ומאווייהם של מי שבחרו להפנות עורף לשולחיהם, לערכיהם ולהשקפת עולמם מתוך תאוות שלטון ותמורת בצע, כבוד ושררה.
עמיחי שיקלי:
עולם הפוך ראיתי.
עמיחי שיקלי:
לגוף הדיון בחוק-יסוד: הכנסת: בשונה לחלוטין ממקרי עבר, אנו נמצאים במצב שבו רבים מחברי הסיעה מתנגדים למהלך הנואל הזה באופן פעיל.
עמיחי שיקלי:
די אם אזכיר את חברי, אלון דוידי, שרק השבוע כתב כי נפתלי בנט סטה מן הדרך.
עמיחי שיקלי:
שי מימון שסירב להיות חבר כנסת ולהיכנס לתוך הקלחת הזו.
עמיחי שיקלי:
רוני ססובר, פרופסור אשר כהן, ולאחרונה אף ידידתי חברת הכנסת סילמן, שזאת הזדמנות לברך אותה על הצעד האמיץ בו נקטה.
עמיחי שיקלי:
כל אחד ואחת מהחברים הללו הבין עד כמה פגום המעשה שנעשה כאן.
עמיחי שיקלי:
התיקונים לחוק שנוגעים בעניינו באו לפני 30 שנים כדי להרתיע את אלו הזונחים את דרגם על מנת לזכות במנעמי שלטון בהווה או בעתיד.
עמיחי שיקלי:
השימוש כנגדי בחוק הזה הוא היפוך מוחלט של תכלית החוק בכל מובן אפשרי.
עמיחי שיקלי:
אמרה חברת הכנסת שלי יחימוביץ' בדיון בנושא שהתקיים בעניינה של אורלי לוי אבקסיס, והדגישה: "בעבור טובות הנאה" – אני מצטט – "לשם כך נחקק החוק הזה, הוא לא נחקק כנגד ח"כים מצפוניים שלא יכולים היו לעשות שקר בנפשם.
עמיחי שיקלי:
הוא לא נחקק כנגד ח"כים שמסרבים להיכנס לקואליציה על כל מנעמיה ובוחרים להישאר במדבר הפוליטי".
עמיחי שיקלי:
אסיים באותם המילים שכתבתי לבנט לפני כשנה: התייצבתי למשימה להיות שליח ציבור כאשר שתי מילים ניצבות לנגד עיני: "נצח ישראל", שבניגוד למגיש הבקשה – לא ישקר.
עמיחי שיקלי:
כדי להסביר את מלוא חומרת הפניית לבוחר כינסנו כאן לקט של מאה ציטוטים – לא אקריא את כולם – שנוגעים בהתחייבויות הכי ליבתיות והכי אידיאולוגיות של בכירי רשימת ימינה.
עמיחי שיקלי:
בקטגוריה הראשונה, התייחסות לאין-ספור התחייבויות להקמתה של ממשלת ימין.
עמיחי שיקלי:
ב-22 במרץ 2021, איילת שקד בשידור חי בפייסבוק: "ממשלת ימין, התחייבנו לזה ונעמוד בזה".
עמיחי שיקלי:
באותו יום, באתר "סרוגים", אמרה: "נקים ממשלה עם רוב ימני".
עמיחי שיקלי:
ב-14 במרץ כתב נפתלי בנט בטוויטר: "בעוד עשרה ימים נקים ממשלת ימין שאכפת לה".
עמיחי שיקלי:
הוא ממשיך ב-21 במרץ ואומר על הספין של ביבי שהאשים אותו ואמר שהוא יקים ממשלה עם לפיד: "זה ספין של ביבי, הוא שקר מוחלט.
עמיחי שיקלי:
הנה העקרונות שלי לממשלה הבאה: 1.
עמיחי שיקלי:
לפיד לא יהיה ראש ממשלה, אני איש ימין וכך גם רוב המצביעים.
עמיחי שיקלי:
2.
עמיחי שיקלי:
הממשלה הבאה שתקום תהיה ממשלת ימין, יש 80 מנדטים ימניים ויש שפע אפשרויות.
עמיחי שיקלי:
3.
עמיחי שיקלי:
נקים ממשלה ימין שאכפת לה מהאזרחים".
עמיחי שיקלי:
עוד הוא אומר בראיון בערוץ 12: " לפיד הוא בראש הגוש של מרכז-שמאל, הוא נגד ההתיישבות ביהודה ושומרון" – צודק – "הוא נגד סממני הדת".
עמיחי שיקלי:
ב-18 במרץ כתב בנט בטוויטר: "אזרחי ישראל, בפניכם אני מתחייב – ממשלת ימין על מלא בלי בחירות חמישיות".
עמיחי שיקלי:
לרווחתם של האנשים פה אני חוסך חלק מהציטוטים, כן?
עמיחי שיקלי:
נפתלי בני מפרסם בפייסבוק ב-21 במרץ: "ימינה גדולה היא תעודת ביטוח לממשלה ימנית".
עמיחי שיקלי:
ב-22 במרץ הוא אומר, גם בפייסבוק: " אתה מקבל בפתק ממשלה ימנית-לאומית".
עמיחי שיקלי:
עוד באותו יום הוא כותב בטוויטר ובפייסבוק: "רק הצבעה לימינה באות ב' תקים ממשלת ימין".
עמיחי שיקלי:
ב-22 במרץ 2021 הוא מפרסם בפייסבוק איגרת לציבור הדתי-לאומי, איגרת לציבור הדתי לאומי.
עמיחי שיקלי:
אני מצטט: "בשום מצב לא אתן יד להקמת ממשלה בראשות יאיר לפיד, גם לא ברוטציה, מכיוון שאני איש ימין והוא איש שמאל ולעולם לא אפעל נגד ערכי, לעולם לא אוותר על האידיאולוגיה בשביל שום תפקיד ושום כיסא.
עמיחי שיקלי:
גם אם הכיסא הוא כיסא ראש ממשלה – לא אוותר על ערכי".
עמיחי שיקלי:
שמענו עליך.
עמיחי שיקלי:
23 במרץ, הוא אומר: "אני נחוש לקדם את ערכי הימין".
עמיחי שיקלי:
ב-23 באפריל כתב נפתלי בנט בטוויטר: "לפני שבועיים, לפני שהנשיא הטיל את המנדט על נתניהו הוצע לי להפוך באופן מיידי לראש ממשלת גוש השינוי.
עמיחי שיקלי:
רק הייתי צריך לומר מילה אחת.
עמיחי שיקלי:
סירבתי להצעה כי אני בעל עמדות ימין ולכן אני מעדיף ממשלת ימין".
עמיחי שיקלי:
קטגוריה נוספת היא תיחום גבולות הגזרה הפוליטיים מעבר להתחייבות הליבה לממשלת ימין.
עמיחי שיקלי:
ב-12 בפברואר 2021 אומר נפתלי בנט בראיון לחדשות 12: " עם 10 מנדטים אי-אפשר לדרוש רוטציה, עם 15 מנדטים אפשר לשנות את ההנהגה בצורה אמיתית.
עמיחי שיקלי:
לא אהיה ראש ממשלה עם 10 מנדטים, זה לא דמוקרטי".
עמיחי שיקלי:
צודק.
עמיחי שיקלי:
מתן כהנא אמר בראיון לגלי ישראל ב-14 בינואר: "הדרך של ליברמן היא דרך רעה, דרך משסה, ממש לא נשב איתו, ממש לא".
עמיחי שיקלי:
ב-23 בינואר 2021 אומר נפתלי בנט בראיון לאיילה חסון בערוץ 13 וכותב בטוויטר: " אני לא מאמין בדרך השנאה של לפיד".
עמיחי שיקלי:
ב-25 בינואר אומרת איילת שקד בראיון לערוץ 20: " פתק לימינה מבטיח מפלגת ימין חזקה".
עמיחי שיקלי:
אני מדלג קדימה.
עמיחי שיקלי:
ב-23 בפברואר 2021 איילת שקד בראיון לאולפן ווינט: " יאיר לפיד לא יהיה ראש ממשלה, זו אגדה אורבנית".
עמיחי שיקלי:
עוד אמרה ב-24 בפברואר: " לא נשב בממשלה ברשות יאיר לפיד".
עמיחי שיקלי:
כהנא אמר בראיון לאתר "סרוגים" ב-7 במרץ 2021: " לפיד יכול להיות ראש ממשלה במאדים".
אופיר כץ:
הגענו למאדים.
אורית סטרוק:
ברוכים הבאים למאדים.
עמיחי שיקלי:
ברוכים הבאים למאדים.
עמיחי שיקלי:
ב-11 במרץ 2021 אמרה איילת שקד בראיון לערוץ 12: " לא נשב תחת לפיד כראש ממשלה".
עמיחי שיקלי:
ב-17 במרץ אמר מתן כהנא ל-"סרוגים": " אמרנו את המובן מאליו, לפיד הוא איש שמאל ולכן הוא לא יכול להיות ראש ממשלה בישראל.
עמיחי שיקלי:
בכנסת יש 80 חברי כנסת ימניים, לכן אין היתכנות שראש ממשלה יבוא מהשמאל".
עמיחי שיקלי:
ב-19 במרץ 2021 איילת שקד מפרסמת בפייסבוק לייב: "לא נשב תחת לפיד".
עמיחי שיקלי:
ב-21 במרץ 2021 נפתלי בנט באולפן "סרוגים", מעל ח'אן אל-אחמר, אני זוכר את היום הזה: "אני מסתכל לך בעיניים, וגם לציבור, לא את ידי בשום מצב לכך שיאיר לפיד יהיה ראש ממשלה, עם או בלי רוטציה.
עמיחי שיקלי:
לא כי הוא איש רע אלא כי אני איש ימין והוא איש שמאל מלא-מלא".
עמיחי שיקלי:
על השאלה האם יקים ממשלה עם מרץ השיב בנט: "לא, הם לא בעד מדינה יהודית ודמוקרטית".
עמיחי שיקלי:
עכשיו לעניינה של רע"מ.
עמיחי שיקלי:
אמר נפתלי בנט ב-3 בינואר 2021: " מנסור עבאס הוא תנועת אחות של חמאס.
עמיחי שיקלי:
שתיהן תנועות בת של האחים המוסלמים העולמית.
עמיחי שיקלי:
זה פשוט בלתי-נתפס.
עמיחי שיקלי:
לפנות לציבור הערבי זה דבר מבורך, ללכת לשת"פ עם רע"מ זה דבר מטורף לגמרי וגם חמור מאוד כי זה נותן לגיטימציה ממש לתנועת האחים המוסלמים.
עמיחי שיקלי:
אני לא אשתף פעולה עם האחים המוסלמים בסניף הישראלי.
עמיחי שיקלי:
הרי מה יקרה?
עמיחי שיקלי:
תהיה ברית עוד קצבאות, הזרמת כספים בדיוק למי שאנחנו לא רוצים להזרים כספים, לתנועה האסלמית" – אפרופו הצבעה כנגד התקציב.
אורית סטרוק:
מי אמר את זה?
עמיחי שיקלי:
לא, אני אומר, אבל זה בנט, כל זה זה בנט.
עמיחי שיקלי:
שכחנו, זה היה בגילגול הקודם.
איתן גינזבורג:
אני חושב שנאמרים פה דברים נוקבים וחשובים, הוא לא צריך עזרה של אף אחד.
עמיחי שיקלי:
ב-3 בינואר 2021 נפתלי בנט כותב בפייסבוק: " הבעיה איננה שראש הממשלה הצטלם בטעות עם רוצח, אלא שהוא חבר בכוונת תחילה למנסור עבאס ולמפלגת רע"מ שתומכים במחבלים רוצחים, והכול למען צורך פוליטי".
משה אבוטבול:
מתן, אתה מפספס, תקשיב.
שלמה קרעי:
הוא לא מקשיב, אבל.
איתן גינזבורג:
חברים, באמת, תנו לו את זמנו, אל תפריעו לו.
עמיחי שיקלי:
עכשיו הוא מפרט פה בצורה רצינית מאוד, סעיפים: " מנסור עבאס, שנתניהו כרת עמו ברית, ביקר ב-2013 את משפחת הרוצחים מליל הקלשונים.
עמיחי שיקלי:
התנועה האסלמית של מנסור עבאס היא תנועת בת של האחים המוסלמים, תנועת אחות של חמאס.
עמיחי שיקלי:
חבר הכנסת המנוח, אלחרומי, העלה תמונות של ברגותי ורוצחי תרפ"ט.
עמיחי שיקלי:
4.
עמיחי שיקלי:
השייח' של התנועה האסלמית, חמד אבו-דעבאס, השתתף במשט המרמרה יחד עם ראאד סלאח.
עמיחי שיקלי:
5.
עמיחי שיקלי:
הח"כ שביקר הכי הרבה מחבלים בכלא הוא איברהים צרצור, מראשי מפלגת רע"מ.
עמיחי שיקלי:
6.
עמיחי שיקלי:
הרשימה האסלמית מובילה את המאבק האלים נגד יהודים בהר הבית.
עמיחי שיקלי:
דאגה לאזרחי ישראל הערבים היא חובתנו כממשלה בישראל, כך עשיתי וכך אעשה בעתיד, אבל לצערנו נתניהו כורת ברית עם מפלגה שמעניקה תמיכה מוצהרת במחבלים למען רווח פוליטי, זו עובדה.
עמיחי שיקלי:
כל אדם ציוני לאומי חייב לעמוד זקוף מול מהלך בזוי זה", עד כאן דבריו.
עמיחי שיקלי:
אני גאה לעמוד ככל אדם ציוני לאומי מול מהלך בזוי זה של נפתלי בנט.
עמיחי שיקלי:
איילת שקד: " מי שמחבק את מנסור עבאס הוא לא ימין, מי שמוסר את הנגב לידי כנופיות בדואים אינו ימין, מי שזורק את האיחוד הלאומי ומכניס את אהוד ברק לממשלה אינו ימין, מי שמקפיא את ההתיישבות ביו"ש אינו ימין".
עמיחי שיקלי:
אני לקראת סיום ואני מאוד מקצר.
עמיחי שיקלי:
מתן כהנא, 17 בפברואר 2021 בפייסבוק: " למהללי רוצחי תינוקות ומחבקי מחבלים אין מקום בכנסת ישראל.
עמיחי שיקלי:
היום נפל דבר בישראל, ברית ביבי-מנסור עבאס איפשרה למחבקי מחבלים להיות חברי כנסת.
עמיחי שיקלי:
באופן חסר-תקדים נמלטו חברי הליכוד מההצבעה על פסילת תומכי הטרור – חברי רע"מ ובל"ד – והעניקו להם לגיטימציה להיות חברים בכנסת ישראל.
עמיחי שיקלי:
גם במערכת בחירות יש קווים אדומים, הניסיון לגרד עוד כמה אלפי מצביעי מגזר ערבי אינו מצדיק שיתוף פעולה עם תומכי טרור.
עמיחי שיקלי:
מנסור עבאס עצמו ביקר את משפחת בכרי, משפחת המחבל שביצעה פיגוע בצומת מירון באינתיפאדה השנייה.
עמיחי שיקלי:
לאנשים האלו אין מקום בכנסת ישראל".
עמיחי שיקלי:
אחרון לז'אנר הציטוטים, מתן כהנא ב-18 במרץ, 2021: "לא נשב בממשלה עם מרצ, יש גבול לכל תעלול".
אופיר כץ:
כן, לגמרי.
איתן גינזבורג:
חברי הכנסת, אל תגזימו.
עמיחי שיקלי:
מסתבר שאין גבול.
אופיר כץ:
אנחנו לא מגזימים, מי שמגזים - - -
עמיחי שיקלי:
אין גבול.
רם שפע:
צריך כמה שנות דיון כדי לעשות הפוך, כדי לתאר הפרות הבטחות בחירות שלכם.
עמיחי שיקלי:
שנינו יודעים, מתן, שעל תקלת אמינות כל-כך חמורה היית עף מקורס טיס.
רם שפע:
- - - בושה - - -
יצחק פינדרוס:
אתה לא מתבייש להשוות?
רם שפע:
למה אתה צועק, למה אתה צועק?
יצחק פינדרוס:
- - - נאמן לעצמך.
רם שפע:
מה, - - - אמת?
רם שפע:
אני נאמן לעצמי.
רם שפע:
אתה הולך אחרי נתניהו כמו עיוור ואני לא נאמן לעצמי?
יצחק פינדרוס:
נוכל כזה לא היה בהיסטוריה.
רם שפע:
למה אתה צועק, מה קרה?
משה אבוטבול:
הכול בשביל הכיסא.
יצחק פינדרוס:
כי אני אזרח ישראלי ואני מתבייש - - -
איתן גינזבורג:
חבר הכנסת פינדרוס, חבר הכנסת אבוטבול.
רם שפע:
האמת קשה אבל - - -
שלמה קרעי:
למה שהוא יתבייש אם מתן יושב פה - - -
רם שפע:
כל אחד צועק את שחסר לו, אמרו לפני.
יצחק פינדרוס:
שאיש כזה יכול להיות שר בישראל, על זה אני מתבייש.
אופיר כץ:
איך מי שלא ראוי בעיניך לפני שנה להיות חבר כנסת ראוי להיות יושב-ראש ועדה?
אופיר כץ:
אבתיסאם מרעאנה יו"ר ועדה.
איתן גינזבורג:
חבר הכנסת אופיר כץ, אני מבקש ממך להפסיק עם זה.
אופיר כץ:
תראה מה אמרת עליהם ומה עשית היום.
יצחק פינדרוס:
אני באמת - - -
איתן גינזבורג:
חברי הכנסת, אני מבקש - - -
יצחק פינדרוס:
אני באמת דואג לביטחון - - -
מיכל מרים וולדיגר:
ועוד אומר לשיקלי שהוא צריך להתבייש.
יצחק פינדרוס:
לנוכלים כאלה?
יבגני סובה:
- - - יכול להיות, אבל שר לא.
יבגני סובה:
מפקד טייסת הוא יכול להיות.
יבגני סובה:
תתביישו גם אתם קצת.
יבגני סובה:
גם אתם תתביישו קצת בדברים שלכם.
יצחק פינדרוס:
אנחנו מתביישים - - -
איתן גינזבורג:
אני לא צריך עזרה, תודה.
יצחק פינדרוס:
- - - לא הייתה בהיסטוריה.
שלמה קרעי:
איפה: "בלי נאמנות אין אזרחות"?
יצחק פינדרוס:
באף מקום בעולם לא היה דבר כזה.
משה אבוטבול:
אף אחד לא מקשיב.
יצחק פינדרוס:
לא היה דבר כזה בעולם.
איתן גינזבורג:
אני מבקש שתפסיקו להפריע לחבר הכנסת שיקלי, זו שעתו.
ולדימיר בליאק:
למה אתם צורחים?
משה אבוטבול:
שעתו היפה.
איתן גינזבורג:
אל תפריע לי, אל תפריע לי, אל תפריע לי.
איתן גינזבורג:
זו שעתו, זה הזמן שלו, זה גורלו.
איתן גינזבורג:
אפשרו לו את הזמן שלו מבלי שאף אחד יציין עובדות, יחלק מחמאות או יעיר הערות.
איתן גינזבורג:
תנו לו את הזמן שלו, בבקשה.
עמיחי שיקלי:
מסתבר, מתן, שאין גבול.
עמיחי שיקלי:
שנינו יודעים שעל תקלת אמינות כל-כך חמורה היית עף מקורס טייס.
עמיחי שיקלי:
הציבור פחות מטומטם מכפי שנראה, בסקר שנעשה לפני שבוע בערוץ 13, בתוכניתו של אברי גלעד, ענו 750 איש שנשאלו שאלה פשוטה: "מי לדעתכם פרש מרשימת ימינה, נפתלי בנט או עמיחי שיקלי?
עמיחי שיקלי:
", 71% מהציבור ענו: "נפתלי בנט פרש מרשימת ימינה, הוא הפורש".
עמיחי שיקלי:
עכשיו לעניין ההצבעות, ואני רוצה לחשוף פה את עומק הצביעות שהיא דבר שאינו נתפס: באים וסופרים הצבעות שעולות אחת לאחת עם מצע המפלגה.
עמיחי שיקלי:
אני מקריא מהמצע שלנו בתחום של ביטחון ישראל, אדייק ואומר שזה מצע מפלגת "הימין החדש" שעליו נעשו אדפטציות עם התוכניות לקראת הבחירות.
עמיחי שיקלי:
מצע זה מהווה את הבסיס האידיאולוגי של מפלגת ימינה: " נפעל לענישה מקיפה כלפי המחבלים והסייענים על מנת לשנות את משוואת הטרור.
עמיחי שיקלי:
נפעל להפסקה מוחלטת של קצבאות המחבלים" – שממשיכות כרגיל – " להריסה מהירה של בתי מחבלים" – שלא נהרסים – " וליצירת תנאי כליאה מינימליים המחויבים על פי החוק הבין-לאומי".
עמיחי שיקלי:
כחלק מהעיקרון הזה הצבעתי בכל פעם שעלתה פה הצעת חוק לביטול האזרחות או התושבות של פעיל טרור – בעד.
עמיחי שיקלי:
בזמן זה חברי ימינה הצביעו נגד.
עמיחי שיקלי:
ההצעה הזו, יזמו אותה חברת הכנסת סטרוק וחברי הכנסת אבי דיכטר, ב-14 ביוני היא הופלה בשתי הצבעות, ב-19 בינואר היא הופלה פעמיים ועל ההצבעות שלי בעד מבקשים לומר שאני פועל כנגד סיעת ימינה.
עמיחי שיקלי:
הגדילה לעשות איילת שקד ולאחרי הפיגועים הקטלניים פרגנה לעצמה שער בישראל היום: "על הפרק – שלילת אזרחות ממחבלים".
עמיחי שיקלי:
גברת, אבל את, הרי, הצבעת נגד החוק ארבע פעמים.
יואב קיש:
הנורווגי שלה עשה זאת.
עמיחי שיקלי:
גם אחרי הבחירות אנחנו יודעים שזאת עמדת המפלגה אבל היא הצביעה כנגד.
עמיחי שיקלי:
התיישבות: נפתלי בנט אמר במסיבת עיתונאיים, זה היה בפייסבוק לייב: "ביום הראשון, בישיבת הממשלה הראשונה נסדיר את ההתיישבות הצעירה ביהודה ושומרון.
עמיחי שיקלי:
חמש פעמים הצביעה הסיעה נגד הסדרת ההתיישבות ביהודה ושומרון.
עמיחי שיקלי:
בכל אותן הפעמים שהצבעת בעד – ספרו זאת כהצבעות נגד הסיעה.
עמיחי שיקלי:
זה דבר שהוא פשוט לא יעלה על הדעת.
עמיחי שיקלי:
בואו נדבר גם על מצב הבנייה ביהודה ושומרון: בשנת 2017 אושרו 3,973 יחידות דיור.
עמיחי שיקלי:
בשנת 2018 אושרו 4,044.
עמיחי שיקלי:
בשנת 2019 אושרו 6,124.
עמיחי שיקלי:
בשנת 2020 אושרו 5,639.
עמיחי שיקלי:
ממאי 2021 ועד לרגע זה היחידות שאושרו ואין עליהן צו הקפאה מונות 700 יחידות.
עמיחי שיקלי:
זאת אומרת שתחת כהונתו של נפתלי בנט כראש ממשלה יש שיא שלילי באישורי הבנייה ביהודה ושומרון, הקפאה דה-פקטו, הגרועה מדי שנים.
אופיר כץ:
בושה וחרפה.
עמיחי שיקלי:
ניגע בחוק האזרחות.
עמיחי שיקלי:
שכח לציין כאן חבר הכנסת כהנא, סליחה, השר כהנא, שאני נמנה על אחד מיוזמי החוק שאושר לאחרונה, לצד שמחה רוטמן שהוביל אותו, בצלאל סמוטריץ', אמיר אוחנה, ינון אזולאי ויצחק פינדרוס.
עמיחי שיקלי:
בואו נציין את העובדה הזאת:
עמיחי שיקלי:
החוק הזה שונה מהחוק הקודם שהתנגדתי אליו נחרצות אחרי שבמהלך הלילה ראינו מה קרה פה עם סיעות רע"מ ומרצ.
עמיחי שיקלי:
אני רוצה להזכיר לכם את הציטוט של עיסאווי פריג' בבוקר למחרת סיכול העסק הזה, המסחרה הזאת: "ההסכם שהושג מול בנט ושקד" – כותב השר פריג' – "העניק ליותר מ-3,000 משפחות מעמד חוקי בישראל".
עמיחי שיקלי:
זה מה שביקשנו לסכל ולכן רע"מ ומרצ התנגדו בתוקף לחוק האזרחות שאישרנו באחריות רבה לאחרונה על ידי שיתוף פעולה בין הכוחות הלאומיים בכנסת.
עמיחי שיקלי:
אפשר להמשיך עוד רבות אבל אומר רק כמה דברים אחרונים.
עמיחי שיקלי:
עלה ציטוט מהטוויטר: "דמיון פורה במסדרונות הכנסת, אני עם נפתלי ומאחוריו".
עמיחי שיקלי:
הגיע הזמן להסיר את הלוט מאחורי הציוץ הזה.
עמיחי שיקלי:
הייתה ישיבה דרמטית שבה, בעצם, איים נפתלי בנט שכל מי שלא יישר איתו קו צריך להתפטר מהכנסת עד הערב.
עמיחי שיקלי:
הישיבה הייתה רצופת צעקות, בישיבה זו לא הוצאתי מילה מהפה.
עמיחי שיקלי:
את עמדתי הבעתי קודם בפורומים שונים אך לא בישיבה זו, בישיבה לא דיברתי.
עמיחי שיקלי:
כשיצאתי התפרסם ציוץ – שמעניין להבין איך התפרסם – שלכאורה איימתי בפרישה.
עמיחי שיקלי:
כל זה כאשר אני עומד לפני שיחה עם נפתלי בנט שבה אני צריך, לכאורה, להתפטר מהכנסת – כן או לא – ואז כתבתי לדובר של המפלגה לבירור פשר הציוץ שיצא החוצה, מאיפה הדבר הזה נולד, הרי לא דיברתי במהלך הדיון אז איך הדבר בא לאוויר העולם?
עמיחי שיקלי:
הוא שלח לי את הנוסח והוא פה לפניך.
עמיחי שיקלי:
ובכן, הציוץ הזה: "דמיון פורה במסדרונות הכנסת, אני עם נפתלי וכולי" זו הודעת דוברות שתחת איום פיטורים נתבקשתי לשים בטוויטר.
עמיחי שיקלי:
לגוף העניין, נגיד ואני עומד מאחורי הדברים באופן מלא, לא הוקמה פה ממשלת אחדות, אלא אם כן פסטיבל עין-גב משקף אחדות, בסדר?
משה אבוטבול:
אימא רוסיה.
עמיחי שיקלי:
צריך להבין רגע, אני אמרתי שאני מתנגד למהלך הקמת הממשלה ואז היה מבצע שומר החומות, התגייסתי למילואים כמפקד יחידת - - - של חטיבת גולני.
עמיחי שיקלי:
אני זוכר את הסיטואציה, הובלתי צוותי מרגמות לעמדות.
עמיחי שיקלי:
בנט התקשר בבהילות שאגיע אליו, אמרתי לו שלא אוכל לעשות את זה כרגע וזה יחכה לאחרי מבצע שומר החומות.
עמיחי שיקלי:
אחרי המבצע הגעתי והוא אמר: "ממשלת השינוי ירדה מהפרק".
עמיחי שיקלי:
הביטוי לזה היה בציוץ שפרסם בועז גולן: "ממשלה עם רע"מ, כך לא נוכל לנצח את המלחמה".
עמיחי שיקלי:
זה גם יצא בפרסום בעיתונות.
עמיחי שיקלי:
בנט אמר לי: " אני מבקש שתחדל מהופעות בתקשורת, תחדל מלהתבטא ותחזור למקומך בימינה".
עמיחי שיקלי:
אמרתי: "בחפץ לב, אין לי שום עניין".
עמיחי שיקלי:
הייתה הרבה תשומת לב ציבורית סביב המהלך, במשך השבוע הזה היו בקשות לצייץ נגד בצלאל סמוטריץ' ואחרים, הכול במטרה שתקום ממשלת ימין.
עמיחי שיקלי:
אז צריך ללחוץ על סמוטריץ' וצריך פה וצריך שם, ושיתפתי פעולה באופן מלא ומוחלט עם בקשות המפלגה עד שגיליתי דרך הטלגרם של עמית סגל שבעצם יש מגעים להקמת ממשלת השינוי גם בכל מהלך מבצע שומר החומות.
עמיחי שיקלי:
כתבתי לנפתלי בנט: זה לא רק שרימית את כל עם ישראל, אתה רימית אותי גם ברמה האישית.
עמיחי שיקלי:
אני רוצה לומר מה השיא: עשינו פה כינוס חירום של תושבי לוד, עכו ורמלה על רקע האירועים הקשים של מבצע שומר החומות.
עמיחי שיקלי:
היו מעשי לינץ', אנשים נהרגו, אנשים נפצעו באורח אנוש.
עמיחי שיקלי:
ביקשתי להחריג את דיון החירום במבצע שומר החומות ושאליו תוכל לבוא התקשורת.
עמיחי שיקלי:
לא כדי שאני אדבר, כדי שמאיר ליוש מלוד יוכל לדבר, כדי שתושבי עכו יוכלו לדבר.
עמיחי שיקלי:
אמרתי שאני מבקש, לא בשבילי.
עמיחי שיקלי:
אמרו: " אנחנו אוסרים עליך להביא תקשורת לכנס הזה כי זה לא תורם להקמת ממשלה לאומית".
עמיחי שיקלי:
שנבין רגע את האירוע.
עמיחי שיקלי:
צריך להבין שהחשש הכבד ביותר של מצביעי ימינה, והיו לי על זה שיחות אישיות עם חברים ושיחות זום עם חיילים לפני גיוס ששאלו בזום ואמרו: "אנחנו מפחדים שאם נצביע לימינה אתם תלכו עם השמאל".
עמיחי שיקלי:
אמר בנט בזום הזה: "מה פתאום, אין, לא נלך עם השמאל ולא נאפשר ללפיד".
עמיחי שיקלי:
אחד התומכים הכי נלהבים של ימינה ואחד המבקרים הכי חריפים של נתניהו, שהוא גם אישיות ידועה בתקשורת – יותם זמרי – התיר לי להראות לכם את הלך הרוח של הדברים.
עמיחי שיקלי:
הוא כתב, זו התכתבות שלו עם נפתלי בנט: "שמע, אני לא בקיא ברזי הפוליטיקה הפנימית.
עמיחי שיקלי:
מה שאותי מפחיד זה שאגלה בסוף שהצבעתי לאידיאולוגיה הפוכה משלי, בגלל זה לא הצבעתי נתניהו בחמש מערכות הבחירות האחרונות.
עמיחי שיקלי:
אני חוזר ואומר בכל שידור שכל מנהיג שרואה בעצמו איש ימין וימנע הקמת ממשלה ימנית בעידן כזה – עם איראן, מינויים בבית המשפט, ארצות הברית ומה שקורה שם – הוא פשוט פושע".
עמיחי שיקלי:
עונה לו נפתלי בנט: "סמוך עלי, יותם".
עמיחי שיקלי:
"סומך בעיניים עצומות" – אומר לו יותם זמרי – " אבל אני מפחד, מה לעשות, אני מדור 'דין נצרים כדין תל-אביב' ".
עמיחי שיקלי:
"אני מבטיח לך שלא אאכזב אותך".
עמיחי שיקלי:
ואז הוא עושה ריפליי ל-"אני מפחד מדין נצרים כדין תל אביב" כדי להדגיש את ההבדל בינו לבין שרון: "יש לי אלוהים".
משה אבוטבול:
אלוקים אחרים.
אורית סטרוק:
של האסלם, אולי.
יצחק פינדרוס:
לא תעשה לך אלוקים אחרים.
יריב לוין:
חרפה.
עמיחי שיקלי:
אין לך אלוהים, נפתלי בנט.
עמיחי שיקלי:
סיימתי.
איתן גינזבורג:
תודה רבה לחבר הכנסת שיקלי.
איתן גינזבורג:
חברי הכנסת, אני מבקש מכם לכבד את המעמד ואת הכנסת.
דוד אמסלם:
העמדת לי דמעות בעיניים, נשבע לך, אני לא מאמין, אני מתרגש.
איתן גינזבורג:
אנחנו רוצים - - -
משה אבוטבול:
רחשי העם.
אופיר כץ:
אזרחי ישראל מוחאים לו כפיים.
משה אבוטבול:
עם ישראל במיטבו.
איתן גינזבורג:
אני מודה לכם.
עמיחי שיקלי:
אני מבקש שימשיך אותי יריב לוין.
איתן גינזבורג:
אני רוצה לפתוח את הדיון בקרב חברי הכנסת.
עמיחי שיקלי:
אשמח, אדוני, אם יריב לוין יוכל להיות הראשון, יש לכך היבטים משפטיים.
איתן גינזבורג:
שנייה, תן לי, בכל זאת.
איתן גינזבורג:
חברי הכנסת יוכלו להתייחס לדברים שנשמעו כאן ככל ששמעו והצליחו לשמוע ולהתייחס.
איתן גינזבורג:
אני מבקש לומר את הדברים בתמציתיות מכיוון שאנחנו רבים.
איתן גינזבורג:
בסופו של יום, אני מזכיר, בניגוד לדיון שהיה בעניין חבר הכנסת חיים כץ ובו נכחו 30 חברי כנסת וכולם בעלי זכות הצבעה וחברי ועדה בעת ההיא, אנחנו נמצאים כאן בסיטואציה טיפה שונה ולכן אני מבקש לומר את הדברים, לנסות ולשכנע את החברים, אבל לנסות ולומר את זה בתמציתיות ככל הניתן.
שלמה קרעי:
לא רק שדרסתם את הזכות שלנו לדבר, עכשיו אתה גם אומר לנו לקצר.
איתן גינזבורג:
כן, גם עכשיו.
איתן גינזבורג:
ככל שהדברים יתארכו אצטרך לעצור ולהגביל בזמן.
איתן גינזבורג:
לבקשת חבר הכנסת שיקלי אבקש מחבר הכנסת יריב לוין לפתוח בדברים, בבקשה.
יריב לוין:
תודה, אדוני היושב-ראש, נוכח בקשתך לקצר אני אמעיט למינימום התייחסות להיבטים הציבוריים, חבר הכנסת שיקלי עשה זאת בצורה הכי מדויקת ומרגשת שיכולה להיות.
יריב לוין:
אשתדל גם להעיר כמה נקודות לפחות בהיבט העובדתי והמשפטי שבעיני הם הכרחיות ונחוצות למקרה שלנו.
יריב לוין:
צריך לומר שהדיון הוא בעניינו של חבר הכנסת שיקלי אבל יש לו השלכות כבדות משקל על הכנסת כולה, על מוסד הכנסת, על מעמדו של חבר כנסת.
יריב לוין:
לא בכדי לאורך השנים נעשה שימוש במשורה ובפרשנות מצמצמת בסמכות הדרקונית של הכרזה על חבר כנסת כפורש מסיעתו.
יריב לוין:
נדמה לי שמה שמבקשים לעשות כאן הוא לייצר דבר שעומד בניגוד מוחלט לכל הרעיון שביסוד המנגנון הזה של פרישה.
יריב לוין:
לפני שאגע בזה, אני חושב שצריך לומר כבר בפתח הדברים שהבקשה הזו נגועה בשיהוי כבד שפוסל אותה על פניה.
יריב לוין:
נדמה לי שזה לא מקרה שהבקשה הוגשה מיד לאחר ההחלטה שקיבלה חברת הכנסת סילמן ולא קודם, והיא נראית יותר כאקט של חיסול חשבונות פוליטי ולא של החלטה עניינית.
יריב לוין:
אחרת אין שום הסבר מדוע לא נעשה ניסיון כזה קודם.
יריב לוין:
אגב, אני מוכרח לומר, השר כהנא לא ניסה להסביר מדוע השתהה ראש הממשלה בנט עם העניין הזה עד עכשיו.
יריב לוין:
יתרה מכך, מהדברים של השר כהנא עולה שהוא ואחרים אפילו נתנו לחבר הכנסת שיקלי להבין שהם יודעים לחיות עם ההתנהלות שלו ולא רואים בו פורש.
יריב לוין:
הם לא טרחו לפנות אליו, לא טרחו להזהיר אותו, ובוודאי שלא פעלו בסמוך לאירועים שלשיטתם – כמובן שאני חולק על כך – מקימים את העילה להכריז עליו כפורש.
יריב לוין:
נדמה לי שדי בכך כדי להבין שמדובר בניצול לרעה של מנגנון חריג זה, בוודאי בדבר שפוסל את הבקשה מיסודה.
יריב לוין:
שנית, צריך לומר שמטרת הסעיף שאנחנו עוסקים בו ברורה והוצגה באופן חד וברור בדיון שהתקיים במליאת הכנסת בהצעת חוק-יסוד: הכנסת בנושא המדובר.
יריב לוין:
אני מבקש לצטט דברים שאמר שם אוריאל לין, יושב-חוק ועדת החוקה, חוק ומשפט דאז: " ברקע החוק עומדת התופעה שהתרחשה במדינת ישראל שנים רבות, תופעת הכלנתריזם, שהגיע לשפל בשנת 1990 לאחר הפלת ממשלת האחדות הלאומית.
יריב לוין:
המנדט שאותו מקבלים חברי הכנסת בנאמנות מהציבור הרחב שימש כדי להפיק טובות הנאה תוך הפרת אמון ציבור הבוחרים.
יריב לוין:
זה הרקע העובדתי וזה מה שהחוק רוצה לפתור".
יריב לוין:
נדמה לי שאין חולק וגם לא נמצאה טענה שחבר הכנסת עשה כאן משהו למען טובת הנאה אישית וברור לחלוטין שלא כך הם פני הדברים.
יריב לוין:
אני יכול לצטט דברים ברורים נוספים שאמר חבר הכנסת לין בדיון שנערך בוועדת החוקה, חוק ומשפט בזמן הכנת החוק לקריאה השנייה והשלישית.
יריב לוין:
נאמר כך: " נוצרה תופעה חמורה בחיים הציבוריים שלנו והיא גם הולידה בקרב הציבור תחושה של בוז, גועל ושאט-נפש מכל התנהגותה של המערכת הפוליטית.
יריב לוין:
בשיטת הבחירות אצלנו, כשאדם נמצא ברשימה מפלגתית כלשהי, הוא לא מקבל את הקולות באופן אישי, הוא מקבל את הקולות על היותו חבר ברשימת מועמדים.
יריב לוין:
אם מצביעי הליכוד, למשל, נותנים לליכוד 40 מנדטים וחבר מסיעת הליכוד מחליט שתמורת טובות הנאה אישיות – שריון בכנסת הבאה, תפקיד של שר וכולי – הוא עובר למחנה הנגדי, הרי שהוא מועל באמון ציבור הבוחרים שנתן לו את קולו".